CK SATUR

CK SATUR je slovenská cestovná kancelária.

O spoločnosti 
Cestovná kancelária SATUR je najväčšou slovenskou cestovnou kanceláriou. Cestovateľom ponúka výber pobytových a poznávacích zájazdov v Európe aj exotike, rodinné dovolenky, okružné plavby, lyžovačky, wellness pobyty a pod značkou Exclusive by SATUR aj pobyty pre náročnejšiu klientelu. Okrem dovoleniek zabezpečuje aj predaj leteniek, služby pre biznis klientelu, dopravné služby, doplnkové služby ako sú vízový servis a cestovné poistenie a outgoingové služby.

Na Slovensku má sieť vlastných pobočiek, ako aj províznych partnerov. Je členom Slovenskej asociácie cestovných kancelárií a cestovných agentúr a má 6 IATA pobočiek (medzinárodného združenia IATA).

História 
 1920 – Založená Československá cestovní a dopravní kancelář.
 1926 – Prvýkrát použitý názov ČEDOK.
 1948 – Znárodnenie spoločnosti.
 1993 – Rozdelenie spoločnosti na Čedok v Česku a SATUR na Slovensku.
 1995 – Privatizácia a transformácia SATUR na súkromnú akciovú spoločnosť.
 2001 – Dosiahnutie obratu 1 miliardy slovenských korún, sieť 50 pobočiek a 90 000 klientov.
 2009 – Vznik klubovej dovolenky a rodinného klubu Planet Fun.
 2011 – Uvedenie nového produktu a katalógu Okružné plavby v slovenskom jazyku na slovenský trh cestovného ruchu.
 2017 – V rámci rodinného klubu Planet Fun vznikla Športová akadémia – animátori/inštruktori naučia deti počas dovolenky plávať, zlepšia ich zručnosti vo futbale, tanci a lyžovaní.

Ocenenia 
 2011: Ocenenie za najvýznamnejší počin v cestovnom ruchu za uvedenie produktu Okružné plavby.
 2013: TOP firma mladých; Anketa organizovaná Junior Chamber International-Slovakia, do ktorej sa zapojilo 1500 respondentov z 15 vysokých škôl na Slovensku, pričom každý si mohol vybrať jednu firmu pôsobiacu v danom odvetví a prideliť jej svoj hlas.
 2013 – 2019: Ocenenie Superbrands dostávajú značky, ktoré majú snahu o neustále zvyšovanie hodnoty značky a úspešne ju rozvíjajú. O udelení ceny Superbrands Award rozhoduje skupina expertov Brand Council na základe verejného prieskumu, ktorý robí agentúra GFK. Členmi Brand Councilu sú slovenskí odborníci z oblasti marketingu, komunikácie a reklamy.
 2013, 2015, 2017: TOP značka mladých; Anketa organizovaná Junior Chamber International-Slovakia.
 2014: Najobľúbenejšia cestovná kancelária; V rámci ankety „Najobľúbenejšia cestovná kancelária“ organizovanej časopisom Cestovateľ boli počas veľtrhu cestovného ruchu ITF SLOVAKIATOUR vyhlásené výsledky, v ktorých CK SATUR získala nasledovné ocenenia – 1. miesto – Najobľúbenejšia CK v kategórii Poznávacie zájazdy za rok 2013 – 2. miesto – Najobľúbenejšia CK za rok 2013 – 10. miesto – Najserióznejší touroperátor za rok 2013.
 2014: Ocenenie za mimoriadne úspešné uvedenie novinky Severný Cyprus na slovenský trh cestovného ruchu v roku 2013.
 2018: Najdôveryhodnejšia značka; Spoločnosť ATOZ Marketing Services realizuje rozsiahly prieskum, na základe ktorého medzi spotrebiteľmi vyberá a oceňuje značky, ktorým slovenskí spotrebitelia najviac dôverujú.

CK SATUR v číslach

Pozri aj 
 Cestovný ruch
 Cestovanie
 Turistika
 Rekreácia

Referencie

Externé odkazy 
 Webová stránka CK SATUR

Cestovné kancelárie
Podniky založené v 1993